dh-unibe/image-text_koenigsfelden-charters-post-1500 huggingface dataset:
✳ ✳ Wir ✳ bruͦdˀ Ruͦdolf von Masemùnstˀ ✳ komendùr ✳ un̄ die bruͦdˀ ✳ ✳ gemeinlich Sante Johāses
ordē ✳ in dem hùse ze Sultz ✳ tuͦn kunt allē den ✳ die disen brief sehent ✳ odˀ hoͤrent
lesen ✳ dz wir mit gemeineˀ rate ✳ einhelleklicht ✳ han vùr koͧft un̄ ze koͤffende gebē
reht un̄ redeliche ✳ eins rehtē koͧffes ✳ dur unserē nûtz ✳ umbe unsere notdurft
Johnas Rehelin der vrowē kneht vō Sante Clarē von Kûniges velt ✳ die
guͤtˀ die hie nach geschriben stant vùr lidig eigin in dem banne ze Sultze ✳ zem
ersten male ✳ in dem Guhelvelde ein jucharte vor den reben ✳ jewederhalb des
weges zwei bette ✳ nebent Volrate Winman von Retˀshen ze beiden sitē ✳ un̄ uf
dē Isenhē wege ein bette nebent Ruͦtzhin Haselnùsse ✳ un̄ uf der lant strasse
bi dem Hesseboͧme ein strang nebent Cuͦnrat Schûrer ✳ un̄ uf dem selbē anwē¬
der zwei bette ✳ och nebent Cuͦnrat Schûrer ✳ un̄ bi dem Hesseboͧme ein bette
nebent Cuͦnrat Schurˀ ✳ un̄ ùhet uf ein hùrstelin uf deˀ weg ✳ un̄ bi dem strā-
ge zwei bette ✳ und helt Haͤrdˀ von Gundoltzhē mitten drinnē ein bette ✳ un̄
stosset dˀ guͦt vō Undˀlindē obenant druf ✳ un̄ han dar umbe entphāgē
vō dem ✳ vorgen̄ Johanse dritzehendehalb phùnt phēninge ✳ dˀ wir gar un̄
gentzlich vō inē gewˀt sint ✳ un̄ die wir in unsers hùses nutz bewendet
hant ✳ un̄ gelobē in ✳ un̄ sine erbē ✳ des guͦtes ze werende ✳ vûr eigin ✳ un̄
den koͧf stete ze habende ✳ ane alle gevˀde ✳ vùr uns ✳ un̄ alle unsere nahkomē
un̄ har ✳ umbe ze einē urkùnde so geben wir dem vorgen̄ Johanse
Rehelin disen brief besigelt mit unsers hûses ingesigele von Sultz
des vorgen̄ ✳ dˀ gebē wart da man zalte von gotz gebûrt drûzehē-
hundert un̄ sibenzehē jar ✳ an dem mentage nach dem zwelten tage
ze wiunaht. ✳